Haman a ngákwí á ńsəŋ amǒs tē məmúŋ ásū, ǹnə́m miǹtag. Hədá á yén Haman a ngáyén Mardoké a ḿbɛ̄ ńkúkúmá, təge kódō á sí, təge nyaŋaban á mís móé, ńdɔ Haman a ngáman liŋan ai Mardoké. Dzam dá, ńdɔ Haman a ngábəde ngɔg á ńnə̄m, a kələ́ á ndá dzīē. Ńdɔ á ngálóm bod nə́ bə́ kə lóē bə̄mvóé bóé ai Zɛresh miníngá wōē. 11Haman ǎ ngátíe bɔ́ ndɔ́ŋ yǎ ákūmá díé ai olugú wōē, angada bɔ́n wōē, é mam mə́sə ǹkúkúmá á ngābɔ ású éwōlō ńkóŋ dzíé, ai ḿból á ngātə́lē nyé á ńlō bod bənénə̄ ai bitúgā bí ńkúkúmá. 12Ńdɔ̄ Haman a ngábág naa: "Á ndāŋ ndaŋ nâ, é mod abóg bídi ā komozan, Estɛ̂r, ǹkúkúmá mīníngá, a bándi hə mǎ ai ǹkúkúmá. Ńdɔ̄ áfə tɔ ókídí, hə mǎ áfə mə nə́ ḿbāndán á mgbág dzīē ai ǹkúkúmá.